रूरा

रूरा (Rura) भारत के उत्तर प्रदेश राज्य के कानपुर देहात ज़िले में स्थित एक नगर है।

विवरण 
इस नगर से होकर उत्तर मध्य रेलवे लाइन गुजरती है तथा नगर के उत्तरी किनारे निचली गंगा नहर बहती है। भटौली इस नगर से मिला हुआ है जिसे भटौली -रूरा कहते हैं। इस नगर से अकबरपुर की दूरी १५ किलोमीटर है जहाँ कानपुर देहात का जिला मुख्यालय है। यह नगर रोड द्वारा डेरापुर (१५ किलोमीटर ), झींझक (१८ किलोमीटर ) और महानगर कानपुर (६० किलोमीटर) जुड़ा हुआ है।

संस्थायें 
 रेलवे स्टेशन
 भारत संचार निगम 
 उप डाकघर 
 सामुदायिक स्वस्थ्य केंद्र एवं महिला अस्पताल 
 पुलिस स्टेशन 
 भारतीय स्टेट बैंक के साथ ४ अन्य बैंक 
 आयुर्वेदिक अस्पताल

उल्लेखनीय व्यक्तित्व 
बाबू राम प्रसाद शुक्ल : यह रूरा नगर में अपने समय में सबसे धनी समाज सेवक थे इन्होने रूरा नगर में वर्ष १९४७ में राम प्रसाद सार्वजनिक इण्टर कॉलेज की स्थापना कर कला ,विज्ञानं ,वाणिज्य और कृषि वर्गों में एक साथ इण्टर की मान्यता ली तथा अपनी करोड़ों की सम्पूर्ण संपत्ति इस आर ० पी ० एस ० इण्टर कॉलेज और पण्डित कलिका प्रसाद ट्रस्ट को दान दे दी। बाद में इसी ट्रस्ट द्वारा इनकी माता चिरंजी देवी के नाम पर चिरंजी देवी बालिका इण्टर कॉलेज की स्थापना की गयी।

शिक्षण संस्थायें
 आर पी एस इण्टर कॉलेज 
 चिरंजी देवी बालिका इण्टर कॉलेज 
 ओम प्रकाश शर्मा महाविद्यालय
 जानका देवी महाविद्यालय 
 प्रेमवती प्रकाश नारायण महाविद्यालय

धार्मिक स्थल 
 वाणेश्वर महादेव मंदिर (जिनई)
 परहुल देवी मंदिर (लमहरा)
 दुर्गा मंदिर (नगर के मध्य)
 शिव बजरंग धाम (किशुनपुर)
 पाथा माई (नगर के मध्य)
 हनुमान मंदिर (टंकी तालाब)
 बाला जी (धनीरामपुर)
 हरदौल का मंदिर (इंजुवारामपुर)

रेलवे स्टेशन 
रूरा रेलवे स्टेशन (एन सी आर ) कानपुर देहात जिले का प्रमुख स्टेशन है। यह पूर्व में कानपुर ,मुगलसराय ,पटना, हावड़ा आदि नगरों से तथा पश्चिम में इटावा ,आगरा ,दिल्ली ,मेरठ आदि नगरो से जुड़ा हुआ है। यहां कई फ़ास्ट एवं सुपर फ़ास्ट एक्सप्रेस गाड़ियां रूकती हैं

रोड यातायात 
यह नगर राजकीय परिवहन सेवा द्वारा महानगर कानपुर ,अकबरपुर ,झींझक ,रसूलाबाद,बिल्हौर ,डेरापुर,शिवली  आदि स्थानों से जुड़ा हुआ है।

चित्र दीर्घा

इन्हें भी देखें 
 कानपुर देहात ज़िला

सन्दर्भ 

कानपुर देहात ज़िला
उत्तर प्रदेश के नगर
कानपुर देहात ज़िले के नगर